# Hlađenje aku-baterije (Active Air Cooling)

Punjač nadzire temperaturu umetnute aku-baterije. Po potrebi se uključuju ventilatori kako bi se ohladila aku-baterija.

Aku-baterija se hladi u 3 stupnja:

- Prethodno hlađenje

- Hlađenje za vrijeme punjenja

- Naknadno hlađenje

Punjač ima vlastito hlađenje koje radi neovisno o hlađenju aku-baterije.

## Prethodno hlađenje

Ako je temperatura aku-baterije prije početka punjenja iznad dopuštenog područja temperature punjenja vidi Punjenje, aktiviraju se ventilatori kako bi se ohladila aku-baterija.
Punjenje počinje čim temperatura aku-baterije dosegne dopušteno područje temperature punjenja.

Tijekom prethodnog hlađenja prikazuje se hlađenje aku-baterije na sljedeći način:

Indikator Active Air Cooling (4) svijetli zeleno i indikator statusa (3) svijetli žuto.

## Hlađenje za vrijeme punjenja

Ako punjač tijekom punjenja detektira da je hlađenje aku-baterije korisno, aktiviraju se ventilatori.

Tijekom punjenja prikazuje se hlađenje aku-baterije na sljedeći način:

Indikator Active Air Cooling (4) svijetli zeleno, indikator statusa (3) svijetli zeleno i crtice na pokazivaču stanja napunjenosti (9) uzastopno svijetle zeleno.

## Naknadno hlađenje

Ako punjač nakon punjenja detektira da je hlađenje aku-baterije korisno, aktiviraju se ventilatori.

Tijekom naknadnog hlađenja prikazuje se hlađenje aku-baterije na sljedeći način:

Indikator Active Air Cooling (4) svijetli zeleno, indikator statusa (3) svijetli zeleno i sve crtice na pokazivaču stanja napunjenosti (9) svijetle zeleno.