# Chladenie akumulátora (Active Air Cooling)

Nabíjačka monitoruje teplotu vloženého akumulátora. V prípade potreby sa zapnú ventilátory, aby akumulátor chladili.

Chladenie akumulátora prebieha v 3 stupňoch:

- Predbežné chladenie

- Chladenie počas nabíjania

- Následné chladenie

Nabíjačka má vlastné chladenie, ktoré pracuje nezávisle od chladenia akumulátora.

## Predbežné chladenie

Ak je teplota akumulátora pred začiatkom nabíjania nad povoleným rozsahom teploty nabíjania pozri Proces nabíjania, zapnú sa ventilátory, aby akumulátor ochladili.
Nabíjanie sa začne, keď teplota akumulátora dosiahne povolený rozsah teploty nabíjania.

Počas predbežného chladenia je chladenie akumulátora signalizované takto:

Indikácia Active Air Cooling (4) svieti nazeleno a stavová indikácia (3) svieti nažlto.

## Chladenie počas nabíjania

Ak nabíjačka počas nabíjania rozpozná, že chladenie akumulátora je výhodné, zapnú sa ventilátory.

Počas nabíjania je chladenie akumulátora signalizované takto:

Indikácia Active Air Cooling (4) svieti nazeleno, stavová indikácia (3) svieti nazeleno a prúžky indikácie stavu nabitia (9) sa postupne rozsvecujú nazeleno.

## Následné chladenie

Ak nabíjačka po nabíjaní rozpozná, že chladenie akumulátora je výhodné, zapnú sa ventilátory.

Počas následného chladenia je chladenie akumulátora signalizované takto:

Indikácia Active Air Cooling (4) svieti nazeleno, stavová indikácia (3) svieti nazeleno a všetky prúžky indikácie stavu nabitia (9) svietia nazeleno.