# Procesul de încărcare

- Atenţie la tensiunea din reţeaua de alimentare cu energie electrică! Tensiunea sursei de curent trebuie să coincidă cu specificaţiile de pe plăcuţa cu date tehnice a încărcătorului.

Asigură-te că nu există depuneri grosiere de murdărie în compartimentul de încărcare (1) şi pe contactele acumulatorului. Asigură-te că acumulatorul este introdus complet.

Procesul de încărcare începe imediat ce fişa de reţea a încărcătorului este introdusă în priză, iar acumulatorul este introdus în compartimentul de încărcare (1).

Cele 2 compartimente de încărcare efectuează încărcarea în mod independent unul faţă de celălalt.

Procesul de încărcare este posibil numai dacă temperatura acumulatorului se încadrează în intervalul admis al temperaturilor de încărcare:

- GBA 18V... : 0 °C ... 45 °C
- EXBA18V... : –10 °C ... 55 °C

Prin procesul de încărcare inteligentă, starea de încărcare a acumulatorului este sesizată automat, iar acumulatorul va fi încărcat întotdeauna cu un curent de încărcare optim, în funcţie de temperatura şi tensiunea sa, precum şi în funcţie de modul de încărcare ales.

Un timp de funcţionare considerabil diminuat după încărcare indică faptul că acumulatorul s‑a uzat şi trebuie înlocuit.

În caz de încărcare continuă, respectiv în cazul unor cicluri de încărcare care se succed fără întrerupere, încărcătorul se poate încălzi. Totuşi, acest lucru nu presupune deteriorarea dispozitivului şi nu reprezintă o defecţiune tehnică a încărcătorului.

Duratele de încărcare
Procesul de încărcare