# Hlajenje akumulatorske baterije (Active Air Cooling)

Polnilnik spremlja temperaturo vstavljene akumulatorske baterije. Po potrebi se vklopijo ventilatorji, da ohladijo akumulatorsko baterijo.

Hlajenje akumulatorske baterije poteka v 3 stopnjah:

- Predhodno hlajenje

- Hlajenje med polnjenjem

- Naknadno hlajenje

Polnilnik je opremljen z lastnim sistemom za hlajenje, ki je neodvisen od sistema za hlajenje akumulatorske baterije.

## Predhodno hlajenje

Če temperatura akumulatorske baterije pred polnjenjem presega dovoljeno temperaturo med polnjenjem glejte Polnjenje, se vklopijo ventilatorji za hlajenje akumulatorske baterije.
Polnjenje se začne, ko temperatura akumulatorske baterije doseže dovoljeno temperaturo med polnjenjem.

Med predhodnim hlajenjem je hlajenje akumulatorske baterije prikazano, kot sledi:

Prikaz Active Air Cooling (4) sveti zeleno, prikaz stanja (3) pa sveti zeleno.

## Hlajenje med polnjenjem

Če polnilnik med polnjenjem zazna, da je hlajenje akumulatorske baterije priporočljivo, se vklopijo ventilatorji.

Med polnjenjem je hlajenje akumulatorske baterije prikazano, kot sledi:

Prikaz Active Air Cooling (4) sveti zeleno, prikaz stanja (3) sveti zeleno, črtice prikaza stanja napolnjenosti (9) pa ena za drugo zasvetijo zeleno.

## Naknadno hlajenje

Če polnilnik po polnjenju zazna, da je hlajenje akumulatorske baterije priporočljivo, se vklopijo ventilatorji.

Med naknadnim hlajenjem je hlajenje akumulatorske baterije prikazano, kot sledi:

Prikaz Active Air Cooling (4) sveti zeleno, prikaz stanja (3) sveti zeleno, poleg tega vse črtice prikaza stanja napolnjenosti (9) svetijo zeleno.