# Răcirea acumulatorului (Active Air Cooling)

Încărcătorul monitorizează temperatura acumulatorului introdus. Dacă este necesar, ventilatoarele pornesc pentru a răci acumulatorul.

Răcirea acumulatorului se realizează în 3 trepte:

- Răcire preliminară

- Răcire în timpul procesului de încărcare

- Răcire ulterioară

Încărcătorul are un sistem propriu de răcire, care funcţionează independent de sistemul de răcire a acumulatorului.

## Răcire preliminară

Dacă, înainte de începerea procesului de încărcare, temperatura acumulatorului depăşeşte intervalul admis al temperaturilor de încărcare vezi Procesul de încărcare, ventilatoarele se activează, pentru a răci acumulatorul.
Procesul de încărcare începe imediat ce temperatura acumulatorului se încadrează în intervalul admis al temperaturilor de încărcare.

În timpul răcirii preliminare, răcirea acumulatorului este indicată în felul următor:

Indicatorul Active Air Cooling (4) se aprinde în verde, iar indicatorul de stare (3) se aprinde în galben.

## Răcire în timpul procesului de încărcare

Dacă, în timpul procesului de încărcare, încărcătorul detectează că este necesară răcirea acumulatorului, ventilatoarele sunt activate.

În timpul procesului de încărcare, răcirea acumulatorului este indicată în felul următor:

Indicatorul Active Air Cooling (4) se aprinde în verde, indicatorul de stare (3) se aprinde în verde, iar barele indicatorului nivelului de încărcare (9) se aprind succesiv în verde.

## Răcire ulterioară

Dacă, după încheierea procesului de încărcare, încărcătorul detectează că ar putea fi necesară răcirea acumulatorului, ventilatoarele sunt activate.

În timpul răcirii ulterioare, răcirea acumulatorului este indicată în felul următor:

Indicatorul Active Air Cooling (4) se aprinde în verde, indicatorul de stare (3) se aprinde în verde şi barele indicatorului nivelului de încărcare (9) se aprind în verde.